สอบถามค่ะ ตอนนี้กินยาคุมเดลิต้อนอยุ่ แล้วจะหยุดกินได้ไหมค่ะเนื่องจากแฟนไม่อยุ่3เดือน พอแฟนมาจะเปลี่ยนจากกินเป็นฉีดได้ไหมค่ะ
สวัสดีค่ะ หากจะไม่มีเพศสัมพันธ์อีก ก็สามารถที่จะหยุดทานยาคุมกำเนิดได้เลยค่ะ และเมื่อหยุดทานยาแล้ว อาจลองตรวจหาการตั้งครรภ์ดู เพื่อให้แน่ใจว่าไม่ได้เกิดการตั้งครรภ์ขึ้นจากการมีเพศสัมพันธ์ก่อนหน้านั้นค่ะ และหากคาดว่าจะไม่มีเพศสัมพันธ์ไป 3 เดือน ในช่วง 3 เดือนนี้ ก็ยังไม่จำเป็นต้องเริ่มฉีดยาคุมกำเนิดค่ะและเมื่อจะเริ่มมีเพศสัมพันธ์อีก ก็ให้เริ่มฉีดยาคุมกำเนิด และรอไปอย่างน้อย 7 วันก่อน เพื่อให้ยาได้เริ่มออกฤทธิ์ในการป้องกันการตั้งครรภ์ก่อนค่ะ หรือหากได้มีประจำเดือนมา ก็อาจเริ่มภายใน 1-5 วัน นับจากวันแรกที่มีประจำเดือนมา ยาฉีดก็จะออกฤทธิ์ในการป้องกันการตั้งครรภ์ได้ทันทีค่ะ